MUNICIPIUL CRAIOVA
CONSILIUL LOCAL AL MUNICIPIULUI CRAIOVA
                                   
        HOTĂRÂREA NR. 308
privind prelungirea duratei contractelor de concesiune, având ca obiect terenurile aparţinând domeniului privat al municipiului Craiova, pe care sunt amplasate construcţii provizorii, cu destinaţia de spaţii comerciale, producţie şi prestări servicii
Consiliul Local al Municipiului Craiova, întrunit în şedinţa ordinară din data de 20.12.2012;

Având în vedere raportul nr. 178689/2012 întocmit de Direcţia Patrimoniu prin care se propune prelungirea duratei contractelor de concesiune, având ca obiect terenurile aparţinând domeniului privat al municipiului Craiova, pe care sunt amplasate construcţii provizorii, cu destinaţia de spaţii comerciale, producţie şi prestări servicii, situate în cart.Craioviţa Nouă, zona Bigul Vechi şi rapoartele comisiilor de specialitate ale Consiliului Local al Municipiului Craiova nr.158, 160, 161, 162 şi 163/2012; 


În conformitate cu prevederile art.7 alin.3 din Ordonanţa de Urgenţă a Guvernului nr.54/2006 privind regimul contractelor de concesiune de bunuri proprietate publică şi art.56 alin.2 din Hotărârea Guvernului nr.168/2007 pentru aprobarea Normelor metodologice de aplicare a Ordonanţei de Urgenţă a Guvernului nr. 54/2006 şi Legii Poliţiei Locale nr.155/2010;

 În temeiul art. 36 alin.2  lit. c, coroborat cu alin.5 lit.b, art. 45 alin.3, art. 123, art.61 alin.2 şi art.115 alin.1, lit.b din Legea nr. 215/2001, republicată, privind administraţia publică locală;

                                       HOTĂRĂŞTE:
Art.1. Se aprobă prelungirea duratei contractelor de concesiune, având ca obiect terenuri aparţinând domeniului privat al municipiului Craiova, pe care sunt amplasate construcţii provizorii, cu destinaţia de spaţii comerciale, producţie şi prestări servicii, situate în cart.Craioviţa Nouă, zona Bigul Vechi, prevăzute în anexa care face parte integrantă din prezenta hotărâre, până la data de 31.03.2013.
Art.2.  Se împuterniceşte Primarul Municipiului Craiova să semneze actele adiţionale de modificare a contractelor de concesiune  identificate la art.1din prezenta hotărâre. 
Art.3. Se aprobă desfiinţarea construcţiilor provizorii identificate la art.1 din prezenta hotărâre, în termen de 30 de zile calendaristice, începând cu data de 31.03.2013, pe cheltuiala utilizatorilor/proprietarilor acestor construcţii.
Art.4. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Patrimoniu, Direcţia Urbanism şi Amenajarea Teritoriului, Direcţia Impozite şi Taxe şi Poliţia Locală Craiova vor aduce la îndeplinire prevederile prezentei hotărâri.
   PREŞEDINTE DE ŞEDINŢĂ,                                CONTRASEMNEAZĂ,

                                                                                                SECRETAR,

   Dorel Cosmin MARINESCU                                      Nicoleta MIULESCU

